stanford-oval/wikipedia huggingface dataset:
נשר אפריקני

| נשר אפריקני |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
סוג:: נשר
מין:: נשר אפריקני
שם מדעי
 Gyps africanus ‏סלבדורי, 1865

נשר על נבלת פיל אפריקני
נשר אפריקני בעת תעופה
ביצת נשר אפריקני
נשר אפריקני (שם מדעי: Gyps africanus), הידוע גם בשם נשר לבן-גב, הוא מין של נשר של העולם הישן במשפחת הנציים, הכוללת גם עיט, נץ, עקב ודיות. הוא חי במערבה ובמזרחה של אפריקה.
בישראל הוא מזדמן נדיר ביותר עם שתי תצפיות, שתיהן מ-2021: בתחילה הוא אותר בנחל אוג שבצפון מדבר יהודה, בהמשך הוא נצפה בסמוך לקיבוץ שדה אליהו בעמק בית שאן, והתצפיות האחרונות בו היו סמוך לעמיעד במזרח הגליל העליון. הפרט השני נצפה ב-24 ביוני דרך מצלמות מעקב של רשות הטבע והגנים בתחנת האכלה של נשרים ברמת מדבר יהודה.
תפוצה

מין זה הוא הנשר הנפוץ ביותר באפריקה, אם כי כעת הוא נמצא בירידה מהירה. תפוצתו היא מסנגל, גמביה ומאלי במערב, ברחבי אזור הסאהל לאתיופיה וסומליה במזרח, דרך מזרח אפריקה למוזמביק, זימבבואה, בוטסואנה, נמיביה ודרום אפריקה בדרום. האוכלוסייה העולמית נאמדת בכ-270 אלף פרטים.
אנטומיה

ראשו וצווארו מכוסים בנוצות פלומה. כנפיהם רחבות וזנבם קצר. גבם של הבוגרים לבן. ניצוי הצעירים כהה ברובו. גודלם של הנשרים האפריקנים בינוני, ומשקלם הממוצע הוא 5.4 ק"ג.
תזונה

כמו נשרים אחרים, גם הנשרים האפריקנים הם אוכלי נבלות, שכן הם ניזונים בעיקר מפגרים של בעלי חיים שהם מוצאים בזמן מעופם מעל סוואנות אפריקה או אזורים מיוערים ואפילו אזורי מגורים. לדוגמה הם עוקבים אחרי זרמי המים במהלך העונה הרטובה, מקום אידיאלי למצוא בו מזון, כמו למשל בעלי חיים אחרים הנאספים כדי לשתות מהמים. נשרים אלו הם בסכנת הכחדה החיים בסביבה שמצטמצמת וגורמים אלו מביאים לירידה בכמות המזון הזמין. כל אלו מגבירים את התחרות על המזון, בין הנשרים ובין עצמם, ובינם ובין מינים אחרים.
מספר דוגמאות למזונו של הנשר האפריקני: זברות, צבאים, חזירי יבלות או יענים, אך הנשר יאכל פגר של כל חיה שהוא ימצא.
רבייה

לעיתים קרובות נעים הנשרים בלהקות. הם מתרבים על גבי עצים אך נרשם גם קינון על עמודי חשמל בדרום אפריקה (2013). מחזורי הקינון שלהם ארוכים מאוד ולכן הם מבלים חלק גדול מהשנה בסמוך לקן שלהם. הנשרים הם מונוגמיים ובעלי צורת טיפול דו-הורית בצאצאים, כלומר שני ההורים חולקים באחריות לדגירה על הביצה ולהאכלת הצאצא. צורת רבייה זו אפקטיבית לנשר האפריקני מכיוון שהנקבה מטילה ביצה אחת בכל הטלה, הדגירה על כל ביצה נמשכת כ-56 ימים עד לבקיעתה, והטיפול בגוזלים נמשך כ-120–125 ימים. לאחר מכן הגוזל עדיין תלוי באופן חלקי בהוריו לעוד כ-5–6 חודשים נוספים. בסך הכל כשנה של אחריות לדגור ולהאכיל את הצאצא. מרבית הנשרים אינם מבצעים נדידה עונתית (כלומר, הם "מאכלסים").
סיכון

המינים ניצבים בפני איומים כמו רגישות למעבר של בתי הגידול למערכות אגרו-פסטורליות ואיבוד הבר הפראי, דבר המוביל לירידה בזמינות של נבלות, ציד למסחר, רדיפות והרעלות.
במזרח אפריקה הבעיה העיקרית היא הרעלות (במיוחד על ידי חומרי הדברה רעילים ביותר), המתרחשת בעיקר מחוץ לאזורים המוגנים. בנוסף ציד עם תחמושת עופרת תורם גם הוא לתמותת המין. עדויות חדשות שנעשו על ידי תיוג כנף ומחקר טלמטרי מצביעים על כך שהתמותה השנתית, בעיקר מהרעלה מקרית, יכולה להגיע ל-25%. מקרים ברחבי אפריקה מעידים על כך שמין זה עלול להיות נתון להרעלה מכוונת אך גם להרעלה מקרית. כ-144 נשרים נהרגו לאחר שאכלו פגר פיל בפארק לאומי גונרזו, זימבבואה ב-2012, המודלים הראו כי אפילו לפגר פיל אחד מורעל יכולה להיות השפעה דרמטית על האוכלוסייה של הנשר.
בדרום אפריקה, נשרים נלכדים ונצרכים בשל היתרונות הרפואיים והפסיכולוגיים. הירידה במספרם וההשלכות האפשריות בניגריה יוחסו לסחר בחלקי הנשר עבור שיטות הג'וג'ו המסורתיות. נתוני הסחר במערב ומרכז אפריקה מוערכים בכ-924–1,386 נשרים על פני תקופה של 6 שנים, מה שמייצג כנראה חלק נכבד של האוכלוסייה המקומית. בנוסף, הנשר האפריקני בעל הגב הלבן הוא אחר ממיני העופות המועדפים במסחר על פי מרפאים וסוחרים מסורתיים. כתוצאה מכך ומלחצים סביבתיים ניתן לצפות כי האוכלוסייה בזולולנד עלולה להיכחד באופן מקומי בתוך 26 שנים, אלא אם כן שיעורי התמותה הוערכו בצורה לא נכונה ובמקרה זה האוכלוסייה תיכחד בתוך 10–11 שנים.
ב-2007 הוערך מצב השימור של הנשר מחדש, והוא סווג במצב "קרוב לסיכון" (בעוד שלפני כן מצבו היה "ללא חשש"). כיום מצבו של הנשר האפריקני הידרדר בצורה קיצונית והוא נמצא בסכנת הכחדה חמורה.
לקריאה נוספת

ערד בן דוד נשר לבן-גב, האורח האפריקני שעשה היסטוריה!, אתר הצפרות הישראלי, מחברת הנדירים, 9 במאי 2021
אילנה קוריאל, לראשונה: נשר לבן גב נראה בישראל, באתר ynet, 1 במאי 2021
זיו ריינשטיין‏, סוף-סוף יש גם וידאו: צפו בתיעוד ראשון ונדיר של נשר לבן גב בישראל, באתר וואלה, 3 במאי 2021
הערות שוליים

↑  נשר אפריקני באתר הרשימה האדומה של IUCN
↑  ד"ר יואב פרלמן, נשר לבן-גב, Gyps africanus, באתר פורטל הצפרות היש\ראלי
1 2 3  IUCN Red List
↑  ANDREW J. BAMFORD ARA MONADJEM IAN C. W. HARDY, Nesting habitat preference of the African White‐backed Vulture Gyps africanus and the effects of anthropogenic disturbance
↑  Thomas Frederick Johnson, Exceptional nest attendance and solo breeding attempt by an African Whitebacked Vulture., School of Biology, Faculty of Biological Sciences, University of Leeds, Leeds, LS2 9JT, UK
| נשרי העולם הישן |
| --- | --- | --- |
| עוזנייה שחורה (סוג ומין יחיד) | עוזנייה שחורה |  |
| נשר | נשר מקראי • נשר דרומי • נשר הודי • נשר אפריקני • נשר ההימלאיה • נשר בנגלי • נשר הכף • נשר צר-מקור |  |
| נשר לבן-ראש (סוג ומין יחיד) | נשר לבן-ראש |  |
| עוזניית הנגב (סוג ומין יחיד) | עוזניית הנגב |  |
| נשר אדום-ראש (סוג ומין יחיד) | נשר אדום-ראש |  |
| פרס (סוג ומין יחיד) | פרס |  |
| נשר הדקלים (סוג ומין יחיד) | נשר הדקלים |  |
| נשר אפור-כיפה (סוג ומין יחיד) | נשר אפור-כיפה |  |
| רחם (סוג ומין יחיד) | רחם |  |
רקטה

ערך זה עוסק בעצם גלילי שנע באמצעות מנוע רקטי. אם התכוונתם למחבט, ראו .

משגר רקטת "K239 Chunmoo" ב-2023
רקטה היא עצם גלילי שנע באמצעות מנוע רקטי ובניגוד לטיל מונחה אין לו מערכת ניווט והנחיה. הרקטה משמשת בעיקר ככלי נשק הנורה לטווחים קצרים (250 מ' עד 50 ק"מ), והיא משוגרת ממשגר רקטות. באנגלית, נהוג להשתמש במילה "Rocket" על מנת לציין כל עצם שמונע בעזרת מנוע רקטי ומשגר לוויינים וחלליות בפרט, אבל בעברית שימוש זה לא מקובל.
מאפייני הרקטה

הן הרקטה והן הפגז נעים במסלולים בליסטיים, אך הרקטה נבדלת מפגז בכך שכוח הדחף פועל עליה במשך זמן-מה גם לאחר שיגורה, וזאת בזכות פעולת המנוע הרקטי. על פגז (קליע), לעומת זאת, פועל כוח רק כאשר הוא נמצא בקנה המשגר שלו (קנה תותח, קנה אקדח, וכדומה) והוא ממשיך לנוע רק בזכות המהירות הראשונית שהוקנתה לו.
בשימוש צבאי משוגרות רקטות ממשגר קרקעי או ממטוס, לעבר מטרה קרקעית. היעדר מנגנון הניווט גורם לכך שמסלול הרקטה נקבע לפי זוויות ההגבהה והצידוד של קנה המשגר בעת השיגור וכן על פי עוצמת המנוע. ישנם גורמים חיצוניים שעלולים אף הם להשפיע על המסלול, כגון מהירות וכיוון הרוח, לחץ אטמוספירי, טמפרטורה, לחות וכיוצא בזה. גורמים אלה מובאים בחשבון כאשר הרקטה משוגרת ממערכות מתקדמות. אולם, היעדר מנגנון ניווט והנחיה גורם לרמת דיוק נמוכה יחסית בפגיעה במטרה, ולכן נעשה שימוש ברקטות בדרך כלל נגד מטרות רבות בפריסה רחבה או מטרה גדולה למדי. דרך נוספת להתגבר על חוסר הדיוק הוא שיגור "מטח" רקטות - שיגור רקטות רבות בבת אחת לעבר המטרה.
מאפייני הרקטה > יציבות הרקטה

תכונה נוספת המשפיעה על מעוף הרקטה היא יציבותה האווירודינמית. כנפונים, המכונים "כנפוני ייצוב", המקובעים לחלקה האחורי של הרקטה (לעיתים אף למרכזה) ומיועדים לייצב אותה במהלך מעופה. ההיגיון מאחורי השימוש בכנפיים אחוריות הוא שהן מסיטות את המרכז האווירודינמי אל מאחורי מרכז הכובד, מה שמאפשר יציבות גבוהה יותר של המסלול.
עבור מעוף עצמים ניתן להגדיר את מרכז הכח האווירודינמי (Aerodynamic centre) באופן המקביל להגדרת מרכז כובד, כנקודה בה שקול המומנטים האווירודינמיים יחסית אליה מתאפס. אם המרכז האווירודינמי היה ממוקם מקדימה למרכז הכובד, היו נוצרים מומנטים נוספים על הרקטה שהיו הופכים את מסלולה ללא רגולרי. להתמודדות עם תופעה זו גם ניתן לעשות שימוש במנגנון סחרור - מנגנון שגורם לרקטה להסתובב סביב צירה ולפתח מומנט התמד בציר הגלגול המגביר את יציבותה.
בטיל, תכונת היציבות פועלת כנגד יכולות תיקון מסלול, תמרון והתחמקות.
דגם רקטה

דגם רקטה (אנ') היא רקטה קטנה, שבנויה מחומרים קלים כמו נייר, עץ או פלסטיק ונועדה להגיע לגבהים נמוכים של מאות מטרים בודדים. דגמי הרקטות משוגרים בדרך כלל באמצעות מנוע דלק מוצק קטן. בנייה ושיגור של מודלי רקטות זעירים הוא תחביב נפוץ בארצות הברית ונחשב כמקור השראה משמעותי לילדים. למרות שבנייה ושיגור דגמי רקטות עוסקים בחומרים דליקים מאוד, ובאובייקטים בעלי קצה מחודד הטסים במהירות גבוהה, התחביב הוא היסטורית בטוח מאוד.
ראו גם

ארטילריה רקטית
רקטה נגד טנקים
דואר רקטי
טיל
הערות שוליים

↑  רוב תוכן פרק זה מבוסס על סדרת הרצאות של פרופ' מייקל גרונטמן, אוניברסיטת דרום קליפורניה
↑  Safety Information - National Association of Rocketry, www.nar.org, ‏2014-03-20 (באנגלית אמריקאית)
| תעופה צבאית  • תעופה • תעופה אזרחית |
| --- | --- | --- |
| סוגי כלי טיס | מטוס קרב • מטוס תקיפה • מטוס קרב רב-משימתי • מפציץ • מטוס ריגול • מטוס תובלה • מסוק קרב • מסוק סער • מטוס שליטה ובקרה • כטב"ם | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| כלי נשק | פצצה (שימוש כללי ומונחית) • טיל אוויר-אוויר • טיל אוויר-קרקע • טיל שיוט • חימוש משוטט (כטב"ם מתאבד) • רקטה • תותח אוטומטי/מקלע כבד (כגון M2 בראונינג ו-M61A1 וולקן) | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים עיקריים | לוחמה אווירית • קרב אוויר • הפצצה אסטרטגית • הפצצה טקטית • תובלה אווירית • מודיעין אוויר | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מערכות עיקריות | לוחמה אווירית במלחמת העולם הראשונה • לוחמה אווירית במלחמת העולם השנייה • לוחמה אווירית במלחמת קוריאה • לוחמה אווירית במלחמת וייטנאם • לוחמה אווירית במלחמת המפרץ | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים משניים | טייסת • אלוף הפלות • גיחה • נ"מ • יעף • חמקנות  • לוחמה אלקטרונית | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| --- | --- |
בקרת זהויות :  NLI: 987007541220005171  BnF: cb119314929 (data)  GND: 4124022-4  LCCN: sh85114720  NARA: 10644823  NDL: 00569642 
קטלוג הרקטות של קונגריב מ-1814
רקטת זלזאל-3 העושה שימוש במנגנון סחרור במהלך שיגור הרקטה.
מנגנון סחרור עושה שימוש פתחי פליטה המשיקים לציר הגלגול, ניצבים זה לזה שנמצאים בחזית הרקטה
ג'ק רפאיין S3

| --- | --- |

JAC Refine S3
 מאפיינים כלליים
 נקרא גם:  Heyue S30  DR5 (באיטליה)
 יצרן:  JAC Motors (אנ') (שם רשמי: "Anhui Jianghuai Automobile Co., Ltd", שם בסינית: "江淮汽车")
 שנות ייצור:  2014 - הווה
 הרכבה:  הרפובליקה העממית של סין הרפובליקה העממית של סין
 אורך:  4,525 מ"מ
 רוחב:  1,765 מ"מ
 גובה:  1,660-1,685 מ"מ
 משקל:  1,260-1,275 ק"ג (ריק)
 בסיס גלגלים:  2,560 מ"מ
 מפרט טכני
 מנוע:  4 צילינדרים, 1,499 סמ"ק המפיק 113 כ"ס (מיוצר מאוגוסט 2014)  4 צילינדרים, 1,499 סמ"ק המפיק 125 כ"ס (יוצר מאוגוסט 2014-אוגוסט 2018)  4 צילינדרים, 1,590 סמ"ק המפיק 120 כ"ס (מיוצר מאוקטובר 2016)  4 צילינדרים, 1,590 סמ"ק המפיק 130 כ"ס מיוצר מאוקטובר 2018)
 הילוכים:  תמסורת ידנית - 5 מהירויות  תמסורת אוטומטית מסוג "Dual-clutch transmission" (אנ')
 מהירות מרבית:  180 קמ"ש מנוע 1,499 סמ"ק המפיק 113 כ"ס (מיוצר מאוגוסט 2014), מנוע 1,590 סמ"ק המפיק 120 כ"ס (מיוצר מאוקטובר 2016)  194 קמ"ש מנוע 1,499 סמ"ק המפיק 125 כ"ס (יוצר מאוגוסט 2014-אוגוסט 2018)  198 קמ"ש מנוע 1,590 סמ"ק המפיק 130 כ"ס מיוצר מאוקטובר 2018)
ג'ק רפאיין S3 (באנגלית: JAC Refine S3) הוא קרוסאובר קומפקטי מתוצרת יצרנית הרכב הסינית  JAC Motors (אנ') (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיוצר משנת 2014 בסין.
"ג'ק רפאיין S3"

דגם "ג'ק רפאיין S3" הוצג לראשונה בתערוכת המכוניות הבינלאומית (אנ') בשאנגחאי באפריל שנת 2013. הדגם היה קרוי "Heyue S30".
דגמי "ג'ק רפאיין S3" משווקים מ-27 באוגוסט שנת 2014.
5 דלתות.
מנוע קדמי.
מנועי בנזין.
סוג הנעה: הנעה קדמית.
קיבולת מכל דלק - 45 ליטר.
5 רמות גימור (דגם מנוע 1,499 סמ"ק)
מחיר היחידה מדגם "ג'ק רפאיין S3" נע בין 65,800-84,800 רנמינבי (שנת 2014, בסין)
בספטמבר 2016 עבר הדגם מתיחת פנים, במאי 2019 עבר הדגם מתיחת פנים שנייה
"ג'ק רפאיין S3" > תאוצות

בין 0–100 קמ"ש היא 13.7 שניות (מנוע 1,499 סמ"ק המפיק 113 כ"ס)
בין 0–100 קמ"ש היא 10.8 שניות (מנוע 1,499 סמ"ק המפיק 125 כ"ס)
בין 0–100 קמ"ש היא 11.9 שניות (מנוע 1,590 סמ"ק המפיק 120 כ"ס)
בין 0–100 קמ"ש היא 11.3 שניות (מנוע 1,590 סמ"ק המפיק 130 כ"ס)
תמונות

"ג'ק רפאיין S3", שנת 2017
"ג'ק רפאיין S3"
"ג'ק רפאיין S3"
"ג'ק רפאיין S3"
"ג'ק רפאיין S3" - מבט לתא הנהג ולוח מחוונים
"ג'ק רפאיין S3"
ראו גם

Refine M2
Refine M4
JAC Yueyue
JAC Binyue
JAC iEV6E
JAC J5
הערות שוליים

↑  דגם jac-heyue-s30 carnewschina.com/2013/04/19/jac-heyue-s30-arrives-at-the-shanghai-auto-show
↑  "ג'ק רפאיין S3" carnewschina.com/2014/08/05/official-photos-of-the-new-jac-refine-s3-for-the-chinese-auto-market
↑  "ג'ק רפאיין S3" carnewschina.com/2014/08/30/jac-refine-s3-suv-debuts-in-china-on-the-chengdu-auto-show
↑  "ג'ק רפאיין S3" - תמונות פנים הרכב chinamobil.ru/eng/jac/s3/?view=photos
↑  "ג'ק רפאיין S3" chinaautoweb.com/car-models/jac-heyue-s30
↑  "ג'ק רפאיין S3" - מתיחת פנים carnewschina.com/2016/09/08/facelifted-jac-refine-s3-launched-on-the-chengdu-auto-show-in-china
↑  "ג'ק רפאיין S3" - מתיחת פנים, שנת 2019 chinapev.com/jac/facelifted-jac-motors-released-2019-jac-refine-s3-at-2019-shanghai-auto-show
מרמיידינג

אישה לובשת סנפיר סיליקון של בנות ים.
מופע בתולת ים בג'קרטה, אינדונזיה
מרמיידינג (באנגלית: Mermaiding; מהמילה mermaid, "בת ים") הוא אמנות ההופעה והשחייה באביזר גוף המדמה סנפיר בנות ובני ים מרמיידינג הוא תחום שחייה חדשני המאפשר לעוסקים בו לשלב כושר גופני עם משחק, דמיון והנאה. מרמיידינג הוא תחום שצובר פופולריות ברחבי העולם בשל היותו ענף ספורטיבי ייחודי המשלב פעילות גופנית עם קוספליי ודמיון. עבור רבים מהעוסקים בתחום, מדובר בהגשמת חלום ילדות והפיכתו למציאות.
קשה לקבוע בדיוק היכן נטבע המונח "מרמיידינג"; עם זאת, חלק מבנות הים הפרילנסריות המקצועיות הראשונות הופיעו בזירה העולמית בסביבות 2004, כולן תוך שימוש במונח. מעט מאוחר יותר עבר המונח לשימוש בקהילה רחבה יותר בפורום בנות הים הנקרא MerNetwork.com אשר פעיל עד היום. בתחילת המאה ה-20 התייחסו לתחום כאל בלט מים, מונח שאינו נפוץ כיום. אין לבלבל בין מרמיידינג לשחייה צורנית, שכן הדגש במרמיידינג הוא על ההופעה התת-מימית ואילו בשחייה צורנית הדגש הוא על ההופעה מחוץ למים.
מרמיידינג מוכר הן כמקצוע והן כתחביב. בנות ים מקצועיות שוחות לרוב בהפקות או מופעים חיים, מוסרטים או מצולמים, וניתן לשכור אותן לאירועים מיוחדים. חובבים לא מקצועיים שוחים בזנבות בבריכות המקומיות, באגמים, בנהרות או בחופי ים ולרוב מתקבצים בקהילות.
חלק מהעוסקים במרמיידינג אינם שוחים בפועל, אלא עוסקים בפעילויות כמו צילומים מקצועיים מחוץ למים או הופעות במסיבות ימי הולדת, אך אלו עדיין נחשבות למרמיידינג. התחום פופולרי בקרב כל הגילאים והמגדרים. לעיתים קרובות נראים בנות ובני ים יחד עם קוספליי ויצירת סנפירים וטופים באופן עצמאי. ישנן מספר חברות המייצרות סנפירים מסוגים שונים, החל מסנפירי בד העולים כמה עשרות דולרים ועד סנפירי סיליקון בעבודת יד שיכולים להגיע למחיר של 6,000 אירו.
היסטוריה > אנט קלרמן

אנט מרי שרה קלרמן (8.7.1886- 9.11.1975) הייתה שחיינית אוסטרלית, שחקנית וכוכבת קולנוע בתחילת המאה ה-20. היא הייתה בין הראשונות שלבשה בגד ים צמוד בניגוד לשמלות שהיו נהוגות באותו תקופה, ועודדה אחרים ללכת בעקבותיה. היא שברה שיא בשחיה, הייתה קופצת מקצועית למים וידועה כממציאת השחייה הצורנית לאחר שהופיעה בבלט המים ב־1907. בשנת 1911 הפכה לשחקנית הראשונה אשר הופיעה בסרט עם סנפיר בנות ים בסרט "בת הים" (1911) ובכך הפכה לראשונה שעסקה במרמיידינג. היא עיצבה ולעיתים אף תפרה והכינה את הסנפירים שלה בעצמה ויש כוכב על שמה בשדרת הכוכבים של הוליווד. סיפור חייה אף הונצח בסרט הוליוודי ששמו "מיליון דולר מרמייד" (1956).
היסטוריה > בנות הים של וויקי וואצ'י

וויקי וואצ'י הוא תיאטרון תת-מיימי שבו מתקיימות הופעות של בנות ים החל משנת 1947. התיאטרון הוקם על ידי ניוטון פרי שמצא מעיינות הטבעיים בשמורת טבע בפלורידה והחליט להפוך את המקום לתיאטרון תת-מיימי ראשו מסוגו בעולם. הוא פיתח המצאה של קומפרסור אשר מספק חמצן דחוס דרך צינוריות נשימה ארוכים אשר הוסוו ברקע וכך הפרפומריות יכלו להיות 6 מטרים מתחת לפני המים וליצור את האשליה שאינן צריכות לעלות לקחת אוויר. בנות הים הראשונות שלו היו קבוצה של שחייניות צורניות אשר אותן הוא אימן לנשום באמצעות הצינוריות והן יצרו הופעות של מה שנודע בעבר- כבלט המים.
בשנות החמישים הפך וויקי וואצ'י לאחת מתחנות התיירות הפופולריות ביותר במדינה והאטרקציה זכתה לשבחים עולמיים. ימי הזוהר של וויקי וואצ'י החלו בשנת 1959, כאשר התיאטרון נרכש על ידי רשת השידור האמריקאית (ABC) וקודם מאוד. ABC בנתה את התיאטרון הנוכחי, אשר מכיל 500 מושבים ונמצא ששה מטר מתחת לפני המים. ABC פיתחה גם נושאים למופעים התת-מימיים, עם אבזרים, מוזיקה וקווי סיפור מורחבים כמו קרקס תת-מימי, בנות הים והפיראטים, אליסה בארץ הפלאות, הקוסם מארץ עוץ, שלגייה ופיטר פן.
בשנות השישים בנות הגיעו גם מטוקיו הרחוקה כדי לנסות את מזלן להפוך להיות בנות הים של וויקי וואצ'י. בנות הים הזוהרות ביצעו שמונה מופעים ביום לאולם מלא עד אפס מקום - כחצי מיליון איש בשנה הגיעו לראות את בנות הים וויקי ווצ'י. התיאטרון העסיק 35 בתולות ים בסך הכל, שהופיעו לסירוגין במופעים אשר כבשו ההמונים. האטרקציה משכה אליה כחצי מיליון מבקרים בשנה. התיאטרון פועל עד היום.
מרמיידינג בעידן המודרני

בעקבות ההצלחה של הסרט ספלאש משנת 1984, מרמיידינג עלה על הגל בתרבות הפופולרית. תום שואס, אשר יצר את הסנפיר המקורי של דריל האנה, התחיל לייצר סנפירים ללקוחות פרטיים, אך בעיקר נתן השראה לתנועת DIY ענפה שבה אנשים התחילו לנסות לייצר בעצמם סנפירי בני ובנות ים.
מרמיידינג בעידן המודרני > בנות ים פרילאנסיות

עד תחילת שנות ה-2000, כדי לעסוק במרמיידינג באופן מקצועי היה צריך לנסוע עד לתיאטרון וויקי וואצ'י בפלורידה ולעבור מיונים והכשרות אינטנסיביות. המצב השתנה עם הופעתן של בנות הים המקצועיות הפרילאנסיות הראשונות. הראשונה בהן הייתה האנה מרמייד, ואחריה הופיעו מהינה מרמייד, מרמייד לינדן ומרמייד קאט. בנות הים האלו התחילו להופיע בחדשות ובאתרי אינטרנט החל משנת 2004. הן שחו באוקיינוסים ובימים, התחילו להופיע באקווריומים ובעצם היו החלוצות של תרבות המרמיידינג המודרנית שאותה אנחנו מכירים כיום.
לקראת שנת 2010, התחילו לצוץ אתרי אינטרנט שהוקדשו למרמיידינג וסייעו ביצירת תת-תרבות מובחנת בה החברים נעו בין חובבים למבצעים מקצועיים. כיום, רבים מבין בני הים המקצועיים עובדים באקווריומים, בתי קזינו או אטרקציות תיירותיות.
כמה צוללים חופשיים לובשים סנפירי בנות ים כדי להוסיף חידוש לספורט המים.
אף על פי שהרוב המוחלט של בני ובנות הים שוחים בזנבותיהם, קומץ קטן מחברי תת-התרבות של המרמיידינג לא ממש שוחים. בני ים אלה עשויים ללבוש סנפירים כדי לעורר מודעות לנושאי שימור האוקיינוס, קוספליי או כמפעילים במסיבות ימי הולדת של ילדים. זה לא מונע מהם להיות פעילים בקהילה הרחבה.
מרמיידינג בעידן המודרני > בתי ספר למרמיידינג

במדינות רבות אנשים יכולים כעת להצטרף לשיעורי מרמיידינג שם הם לומדים לשחות בסנפירי בנות ים. האקדמיה של בת הים קאט הייתה בית הספר הראשון למרמיידינג שהנגיש לכולם את לימוד השחייה ונפתח באוגוסט 2012. זמן קצר לאחר מכן נפתחו ברחבי העולם בתי ספר נוספים למרמיידינג. בישראל נפתח בית ספר למרמיידינג בשם "עולם בת הים" בשנת 2016. בבתי הספר האלו, התלמידים יכולים להתנסות בעצמם בשחייה עם סנפיר וללמוד את טכניקת הדולפין קיק אשר ייחודית לשימוש במונופין בזמן צלילה. בתי הספר מושכים אליהם קהל של ילדים וגם של מבוגרים והתחום נגיש הן לנשים והן לגברים אשר מעוניינים להפוך לבני ים ליום אחד.
מרמיידינג בעידן המודרני > מרמיידינג כספורט תחרותי

התחום מתפתח בשנים האחרונות והופך מתחביב לענף ספורט תחרותי לגיטימי. בקיץ של שנת 2019, התקיימה אליפות העולם הראשונה למרמיידינג בגואנזו שבסין . 70 מתחרים הגיעו מ־15 מדינות שונות והתחרו על התואר- אלוף העולם במרמיידינג. התחרות כללה שלושה מקצים כאשר אחד הוא מקצה טכני שבן המתמודדים היו צריכים לשחות עם מונופין בלבד וללא הסנפיר המלא ולהדגים מעברים בין שחייה רגילה לשחיית צד ועד לשחייה הפוכה. שימוש במשקפות ואטמי אף מוריד נקודות למתחרים ולכן רובם התחרו ללא אביזרים נלווים. המקצים הנוספים היו תרגילים אומנותיים בני 3 דקות אשר בנו המתחרים וכללו אלמנטים מורכבים של שחייה וצלילה, גלגולים, ברגים, ותנועות ריקוד הלקוחות מבלט המים.
הניקוד ניתן לפי הקטגוריות של טכניקת שחייה עם המונופין, פלואידיות וחינניות מתחת למים, יצירתיות בבניית התרגיל והחזקת האוויר מתחת למים כמו בצלילה חופשית.
התחרות הייתה פתוחה הן לבני ים והן לבנות ים אשר התחרו זה בזה ללא הפרדה. כן הייתה הפרדה בין תחרות הילדים לבין תחרות הבוגרים.
מרמיידינג בישראל

מרמיידינג הופיע לראשונה בישראל בשנת 2010 עם קליפ שהפך ויראלי ברשתות החברתיות. הקליפ מציג בת ים ששוחה בים האדום באילת עם סנפיר שהוכן בעבודת יד בעודה שרה את "Part of Your World", שיר הנושא מהסרט "בת הים הקטנה" של חברת וולט דיסני. הסרטון הופק על ידי האחים שיר ואור פרג שגם בנו בעצמם את הסנפיר בו השתמשו. הקליפ זכה לפרסום בארץ ושם את ישראל על המפה בתחום המרמיידינג העולמי עם ראיונות בכלי תקשורת מרחבי העולם והתעניינות תקשורתית רבה. הקליפ אף זכה במקום הראשון ב-world mermaid awaredשנערך בלאס וגאס בשנת 2011.
מרמיידינג בישראל > בתי ספר למרמיידינג בישראל

בשנת 2016 הקימה שיר קצנל (לשעבר פרג), בת הים שכיכבה בסרטון הוויראלי המוזכר לעיל, את "עולם בת הים", בית הספר הראשון למרמיידינג בישראל. בבית הספר ניתן להתנסות בשחייה עם סנפירי בני ובנות ים במסגרת שיעורים, חוגים ואף לקיים אירועים כגון ימי הולדת ומסיבות שונות בהם המשתתפים כולם הופכים לבני ובנות ים. בהמשך הוקמו מוסדות עצמאיים נוספים שאף הם הציעו הדרכות שחייה עם סנפירים.
מרמיידינג בישראל > קהילת בני ובנות הים של ישראל

בשנת 2018 הוקמה "קהילת בני ובנות הים של ישראל"על ידי מישל קורצקי ובניהולה המשותף יחד עם שיר קצנל.
הקהילה התחילה כקבוצת פייסבוק אשר קיבצה תחתיה את כל הילדים והמבוגרים אשר התעניינו במידה זו או אחרת במרמיידינג ורצו לעסוק במרמיידינג כתחביב או באופן מקצועי. ביולי 2018 חברי הקהילה נפגשו לראשונה לשחייה משותפת עם סנפירים בחוף הים בתל אביב. לאורך קיץ 2018, קהילת בני ובנות הים בישראל התחילה לקבל סיקור תקשורתי בטלוויזיהאשר משך אליה משתתפים נוספים. הקהילה פועלת תחת ערכי שמירת החופים והאוקיינוסים ומשתפת פעולה עם ארגונים ירוקים שומרי סביבה בישראל על מנת לסייע בהעלאת המודעות לחשיבות שמירת החופים והים.
מרמיידינג בישראל > ייצוג ישראלי בתחרויות בינלאומיות במרמיידינג

בקיץ 2019 התקיימה אליפות העולם למרמיידינג הראשונה בעולם בגאוונזאו אשר בסין. מעל 70 משתתפים מרחבי העולם ובתוכם שני נציגים מישראל- שיר קצנל ויובל אברמי.
לנצ'יה סופרג'ולי

| --- | --- |

Lancia Superjolly
 מאפיינים כלליים
 יצרן:  לנצ'יה, באמצעות "Lancia Veicoli Industriali" (איט')
 שנות ייצור:  1963–1970
 יחידות שיוצרו:  2,946
 הרכבה:  איטליה איטליה
 מודל קודם:  Lancia Jolly (אנ')
 סיווג:  מסחרית
 משקל:  מטען 1.5 טון (דגמי "בסיס גלגלים" 3,650 מ"מ)
 בסיס גלגלים:  2,550 מ"מ  3,110 מ"מ  3,650 מ"מ
 מפרט טכני
 מנוע:  V4 צילינדר, 1,488 סמ"ק המפיק 58 כ"ס  V4 צילינדר, 1,800 סמ"ק המפיק 80.5 כ"ס ב-4,800 סל"ד  V4 צילינדר, 1,800 סמ"ק המפיק 102 כ"ס (יוצר משנת 1967)
 הילוכים:  תמסורת ידנית - 5 מהירויות
לנצ'יה סופרג'ולי (באיטלקית: Lancia Superjolly) היא מסחרית מתוצרת יצרנית הרכב האיטלקית לנצ'יה, באמצעות חטיבת הרכבים המסחריים "Lancia Veicoli Industriali" (איט') אשר יוצרה בין השנים 1963–1970
תצורות "לנצ'יה סופרג'ולי"

מסחרית
משאית קלה
טנדר
אמבולנס
"לנצ'יה סופרג'ולי"

סדרה ראשונה - יוצרו 1,674 יחידות
סדרה שנייה - יוצרו 1,272 יחידות
יוצרו 3 גדלים של "בסיסי גלגלים: 2,550 מ"מ, 3,110 מ"מ, 3,650 מ"מ
מנוע הנעה קדמית
מתלים - קפיץ עלים רוחבי יחיד
תמונות

"לנצ'יה סופרג'ולי"
"לנצ'יה סופרג'ולי", שנת 1970
"לנצ'יה סופרג'ולי", שנת 1970 - מבט לתא הנהג
"לנצ'יה סופרג'ולי", שנת 1970
ראו גם

לנצ'יה
הערות שוליים

↑  "לנצ'יה סופרג'ולי" - דגמים lancianews.com/site/archiv/2013/flavia-superjolly-the-ideal-light-commercial-vehicle
↑  "לנצ'יה סופרג'ולי" coys.co.uk/cars/1962-lancia-superjolly-spiaggina
↑  "לנצ'יה סופרג'ולי" https://en.wheelsage.org/lancia/superjolly
↑  Miller, Denis N. (1972). Vanderveen, Bart H., ed. A Source Book of Commercial Vehicles. London: Olyslager Organisation, Ward Lock Limited. p. 116. ISBN 0-7063-1286-4.
אלינור רוזוולט

דיוקן הבית הלבן
אנה אלינור רוזוולט (באנגלית: Anna Eleanor Roosevelt‏; 11 באוקטובר 1884 – 7 בנובמבר 1962) הייתה פוליטיקאית, דיפלומטית, שגרירה באומות המאוחדות, אקטיביסטית וסרגנית תמידית וכן אשתו של נשיא ארצות הברית פרנקלין דלאנו רוזוולט. היא עסקה בפעילות הומניטרית נרחבת ובקידום זכויות אדם. הייתה לגברת הראשונה של ארצות הברית ששימשה בתפקיד לאורך הזמן הרב ביותר, ממרץ 1933 עד לאפריל 1945 בכהונתו הרביעית של בעלה. בתקופתה, נחשבה לאחת הנשים המוערכות והמשפיעות ביותר בעולם ולפוליטיקאית בזכות עצמה.